钦定古今图书集成/方舆汇编/职方典/第1540卷 > 《天然洞诗引》王木
## 钦定古今图书集成/方舆汇编/职方典/第1540卷 > 《天然洞诗引》王木

“天然。”洞古无名，有之自巡按守庵杨先生始。洞右临
官道，东望云谿，仅一里，西胁太极，近才百步。门中一
石，下柱如象鼻然，深约七丈，阔二丈有奇，上平如掌，
可列三十席。高约阔之半，悬崖坠乳，上下错出，凤骞
虬卧，云结珠流，奇怪万千，不可尽状，而青碧元白诸
色，且离然杂傅，又皆二洞所无有者。斗折而西，阔几
一倍，悬崖特下，间为西、北二室。自此极幽暗，非秉炬
无所见。伛偻而入数十步，崖复高起，深广奇怪，亦倍
于外。《贵山》称“佳胜可人意。”其在迤东，曰“东坡、月潭岩。”
又吾清诸洞有名者三云谿虽高阔十倍，以距城颇
远，人迹罕至，太极。虽中涌冽泉可爱，而石底敧隘，不
可列坐。视此诚二洞之尤。月潭之偶“然以土石外塞，
门不逾肩，望之仅二小穴，故未有知而游之者。今卫
官辈有事于此，偶一步出，归称奇甚，乃谕以疏锄门
径，旁刈荆莽。”工再举，始豁然明爽，日通宾舆矣，独未
之至也。是月日，守庵以瓜期北还，余与营缮侯郎中
汝言治具其中，饮饯外堂，相与惊赏久之。既盛炬入
内，导之军乐，谈饮逾时，比复坐，不觉日西夕矣。守庵
喜剧，题额云云，且命联句，遂成如左：夫万物在天地
间，废兴有时，而显晦因之，此盖开辟时物也。设卫属
华又百八十年矣，乡人之贤类出前辈，顾今始待以
显，岂非数邪？是可重嘅也已。守庵名春芳，字伯生，宿
松人。汝言名问号云谿时督木蜀，便道归家者。